CELEX: 62015TN0209
Language: hr
Date: 2015-04-23 00:00:00
Title: Predmet T-209/15: Tužba podnesena 23. travnja 2015. – Gmina Kosakowo protiv Komisije

22.6.2015   
            
            
               HR
            
            
               Službeni list Europske unije
            
            
               C 205/37
            
         Tužba podnesena 23. travnja 2015. – Gmina Kosakowo protiv Komisije
   (Predmet T-209/15)
   (2015/C 205/50)
   Jezik postupka: poljski
   
      Stranke
   
   
      Tužitelj: Gmina Kosakowo (Kosakowo, Poljska) (zastupnik: M. Leśny, pravni savjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi članak 2. stavak 1. i članak 2. odluke Europske komisije od 26. veljače 2015. u svezi s mjerom SA.35388 (2013/C) (ex 2013/NN i ex 2012/N),
            
         
               —
            
            
               poništi članak.3. stavke 1., 2., 3. i 4. odluke Europske komisije od 26. veljače 2015. u svezi s mjerom SA.35388 (2013/C) (ex 2013/NN i ex 2012/N),
            
         
               —
            
            
               poništi članak 4. stavke 1. i 2. odluke Europske komisije od 26. veljače 2015. u svezi s mjerom SA.35388 (2013/C) (ex 2013/NN i ex 2012/N),
            
         
               —
            
            
               naloži tuženiku snošenje troškova postupka, uključujući troškove zastupanja tužitelja.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog, koji se temelji na
               
                           —
                        
                        
                           pogrešno utvrđenom činjeničnom stanju na temelju kojeg je donesena pobijana odluka.
                        
                     
         
               2.
            
            
               Drugi tužbeni razlog, koji se temelji na
               
                           —
                        
                        
                           pogrešno povredi članka 107. stavka 1. UFEU-u, zbog pogrešnog utvrđenja da je Gmina Kosakowo (Općina Kosakowo) navodno dodijelila javnu potporu protivno navedenoj odredbi, premda je preuzimanje udjela u društvu Port Lotniczy Gdynia – Kosakowo sp. z o.o. od strane te jedinice predstavljalo zatvaranje transakcije u vezi s ugovorom o zakupu zemljišta; zbog pogrešne primjene kriterija privatnog ulagača od strane Europske komisije; zbog pogrešnog utvrđenja da je dodjela javne potpore društvu Port Lotniczy Gdynia – Kosakowo sp. z o.o. narušilo ili moglo narušiti tržišno natjecanje te je utjecalo na trgovinu između država članica.
                        
                     
         
               3.
            
            
               Treći tužbeni razlog, koji se temelji na
               
                           —
                        
                        
                           povredi članka 107. stavka 3. točaka (a) i (c) UFEU-a, zbog utvrđenja da realizacija ulaganja nije opravdana razlozima vezanima za regionalni razvoj i nije proporcionalna ograničenjima koje namjerava ublažiti; i zbog utvrđenja da potpora dodijeljena PL GK-u nije u skladu s uvjetima djelovanja unutarnjeg tržišta.
                        
                     
         
               4.
            
            
               Četvrti tužbeni razlog, koji se temelji na
               
                           —
                        
                        
                           povredi članka 108. stavka 2. prve alineje UFEU-a, zbog toga što je Europska komisija zlouporabila pravo koje joj je dodijeljeno jer nije identificirala te je pogrešno kvalificirala tužiteljeve djelatnosti, zbog pogrešne kvalifikacije mjere potpore, nedostatka propisane analize tzv. „kriterija privatnog ulagača” za ocjenu građevinskog projekta zračne luke Gdynia – Kosakowo, i zbog pogrešne i nepotpune analize tržišta regionalnih i lokalnih zračnih luka u Poljskoj.
                        
                     
         
               5.
            
            
               Peti tužbeni razlog, koji se temelji na
               
                           —
                        
                        
                           povredi postupovnih odredaba: povreda članka 107. stavka 1. UFEU-a u svezi s člankom 5. stavkom 1. Uredbe (EZ) br. 659/1999 od 22. ožujka 1999. o utvrđivanju detaljnih pravila primjene članka 108. Ugovora o funkcioniranju Europske unije (SL L 83, 27.3.1999., str. 1.), jer je Komisija pogrešno primijenila kriterij privatnog ulagača; povreda članka 296. druge alineje UFEU-a zbog nedostatka obrazloženja pobijane odluke; povreda načela dobre uprave; povrede načela jednakosti pred zakonom; i povreda načela pravne sigurnosti.